**Znj. Aljula Jubani**

**Përtej kurrikulës: Kthimi i dosjeve të policisë sekrete në materiale edukative Prezantimi AIDSSH Qasje Strategjike**

**Raste studimore mbi përdorimin Efektiv Pedagogjik të Dosjeve të Policisë Sekrete**

Kemi menduar bashkë me professor Ripka që ta ndajmë këtë kohë dhe të alternojmë herë pas here që dhe të mos ju mërzisim kshu që profesor Ripka do të vazhdojë pak më vonë pas meje me një rast konkret ku dhe mund të angazhohen studentët gjithashtu. Profesor Sami Repishti që sigurisht ju e njihni. Një ndër intelektualët më të rëndësishëm shqiptar i presekutuar, i dënuar në peridhën e diktaturës dhe që për fat të mirë i shpëtoj diktaturës, nga Amerika ka botuar na ka dhuruar le të themi një pasuri shumë të madhe dëshmishë por dhe analizash historike, filozofike të atij sistemi që ne kemi jetuar dhe në një prej tyre ai shkruan se shoqëritë dhe njerëzit e dal nga diktatura janë si kafshët e stërvitura të cirkut të cilët janë mësuar ti binden gjithmonë trajnuesit dhe në fakt ky është një problem shumë i madh edhe për shoqërinë tonë mendoj se edhe për vende të tjera post komuniste sepse me daljen nga diktatura morali dhe etika ishte e vështirë të rindërtohej. Mjafton të kujtojmë që në programet tona shkollore që pas vendosjes së diktaturës nuk mësohet më etikë. Nuk mësohej etika në peridhën e komunizmit pra u hoq ndërkohë mësohej më parë sepse morali komunist mjaftonte për gjithçka edhe edukimi etik për të ndarë të mirën nga e keqja dhe për të mos i relativizuar këto humbin. Kështu që sigurisht që do ta kishim shumë të vështirë ne të ndërtonim parime të moralit tonë shoqëror në mënyrë të pavarur nga diktati dhe kjo është një sjellje që na kujton, na çon edhe në antikitet pse jo tek Aristoteli me mimeisn Aristotelian sipas të cilit publiku duhet që të përjetoj të njëjta ndjesi ashtu si dhe lodhja e aktorit që ka përpara. Ai mund të jetë një aktori komik, mund të jëtë një aktor tragjik, mun të jetë edhe një politikanë por Hegeli ka treguar që të gjitha përmbysjet e mëdha fillojnë fillimisht kanë karakter tragjik nga të cilat lindin heronjë dhe mite. Por nëse ky popull i përsërit përsë dyti këto ngjarje atëherë kthehet në një komedi dhe ai popull është i destinuar të kthehet në një popull komedianësh. Dhe për ta shmangur këtë kemi një mjet shumë të rëndësishëm si shoqëri kemi edukimin.

Në fakt në fillimin e viteve 90 kemi pasur një problem të madh terminologjik. Gjatë periudhës së kominizmit nuk përdorej termi edukim për shkollën por ishte arsim edhe u deshën shumë vjet që të pranohej dhe të përdorej në terminologjinë tonë termi edukim sepse gjatë diktaturës edukimi kishte rrugë të tjera për tu realizuar. Dhe edukimi edhe në institucionet tona shkollore duhet të ketë një parim bazë ti drejtoj të rinjtë drejtë mendimit të lirë përmes nxitjes së dialogut mbi kulturën, mbi dijen, mbi jetën pa i indroktrinuar sepse vetëm përmes edukimit dhe lirisë vetë shoqëria mund të arrij atë që ka si destinacion. Zhvillimi përcaktohet nga liria po liria duhet edukuar si një vlerë themelore qenësore, si aftësia për të arritur plotësim dhe për të parë sesi realizohet objektivi për të cilin jemi sot edukimi mbi diktaturën, historinë e saj, krimet e saj, reperesionin e saj.

Kemi marr në analizë bashkë me kolegët e Autoritetit për Informimin e Dosjeve të Sigurimit të Shtetit dokumentet më të rëndësishme të arsimit parauniversitar, kemi parë ligjin e arsimit parauniversitar, kemi parë strategjinë e zhvillimit të arsimit, kemi parë kornizën kurrikulare për të arritur tek programet. Pse tek programet? Sepse dhe këtu dallojmë baza nga disqa vende të tjera. Duhet sqaruar për miqtë e ftuar se në Shqipëri programi përgatitet në një institutë nga një institute i Askalit tashmë dhe nga një grup specialistësh. Ky program u jepet autorëve të cilët shkruajnë tekstet por duhet ti qëndrojnë striktë programit dhe pastaj e merr mësuesi librin por mësuesi duhet ti qëndroj gjithashtu strikt edhe mundësia që ka mësuesi për të ndryshuar është shumë e vogël përveç atyre orëve të lira që kanë në dispozicion për të future njohuri të cilat nuk janë të parashikuara. Kështu që programi është themeli dhe është shumë i rëndësishëm. Kemi parë p.sh lëndën e historisë në të gjitha klasat, këtu edhe për shkak të kohës nuk do të zgjatemi shumë, kemi klasën e 9, Lufta e Dytë Botërore 1939-1944, Shqipëria nën pushtimin Italian, qëndresa shqiptare ndaj pushtimit Italian, Shqipëria në pushtimin gjerman, përfundimi i luftës së Dytë Botërore, shqipëtarët në Kosovë dhe krahina e Çamëris gjatë Luftës së Dytë Botërore, regjimi komunist në Shqipëri, vendosja e regjimit komunist në Shqipëri, Shqipëria gjatë viteve 1944-1948, ndërtimi i partisë-shtet, Shqipëria gjatë viteve 1954-1961, Shqipëria gjatë viteve 1961-1978, Vetëizolimi i shtetit shqiptar dhe kriza e regjimit komunist. Siç e shikoni u përmend edhe nga kolegët më herët ajo çka e dëmton sistemin në mësimin e historisë është kjo narrativë kronolgjike. Nëse ne do të hiqnim këtu Shqipërinë mund të vinim Rumanin, mund të vinim Polonin po ku është reflektimi që këtë sistem ne e kemi jetuar. Ajo nuk është thjeshtë një kronologji historike është një përjetim shoqëris gjurmët e së cilës i kemi ende sot. Në klasën e 5 teri komunist shfaqet vetëm njëherë nën zërin: “Mësimi dhe ruajtja në kujtesë: të kujtojmë ashtu si Europa 27 bjanarin si ditën përkujtimore të viktimave të Holokausitit dhe 23 gushtin si ditën përkujtimore për viktimat e regjimeve totalitare naziste dhe komuniste”. Termi diktaturë nuk del asnjëherë në program.

Në fakt siç tha dhe profesori Ripka kemi bërë një pyetësor dje për të cilin dua tju falenderoj të gjithë edhe kolegët e Autoritetit, të Zyrës së Këshillit të Europës të cilët e shpërndan, të gjithë mësuesit që ishin të shumtë dhe ne u habitëm që e kishin plotësuar por këtë do ta diskutojmë së bashku më pas dua të ndaj vetëm dy detaje. Së pari interesimi i mësuesëve për ta plotësuar pyetësorin dhe ne aty kemi dhe pyetje të hapura ku kërkojmë argumentet e tyre për mendimin dhe janë mbi 50 që kanë plotësuar atë pyetje. Unë e postova dhe në faqen time në Facebook dhe ky është detaj I dytë që dua tju tregojë edhe dikush me një profik anonmm dhe emri i tij ishte tituli i një vepre të njohur ruse letrare më shkruan: “Po çështë kjo tematik apo ka dal në modë tani? Merru më mirë me çështjet e gjuhës sesi zbatohet gjuha shqipe nga shqiptarët.” Pra kemi dy qasje krejtë të ndryshme. Një qasje e mësuesëve të cilët janë të shqetësuar sepse ata kanë çdo ditë të rinjtë në formimin e tyre përpara dhe qasja e një pjese të mirë të shoqëris edhe pse në atë koment ishte vetëm një njeri por është një pjesë e madhe e shoqëris shqiptare e cila në vend që të përballet preferon që ta lërë në heshtje dhe në harresë këtë shoqëri.

Sa i takon qytetarisë po kështu tek qytetaria kemi parë të gjitha programet e klasave të ndryshme dhe me të drejtë në programet e qytetarisë kemi një qasje të rëndësishme naj ndryshimeve, edukimit qytetatrë, edukimit demokratik, zhvillimi i qëndrueshëm, edukim për qytetari demokratike por çfarë vëmë re? Vëmë re se programet janë një bashkim mekanik nga njëra anë janë të gjitha njohuritë dhe në fund janë të renditura të gjitha rekomanidmet e Këshillit të Europës. Ajo çka do të prisnim nga një program i tillë do të ishte inegrimi i tyre. Ne nuk na duhen rekomanidemt e Këshillit të Europës ti recitojmë siç jemi mësuar ti përgatisim nxënësit dhe studentët tanë. Ne duam që ata ti përvetësojnë si aftësi këto. Dhe p.sh një nga çështjet që diskutojmë me studentët dhe nxënësit gjithashtu është të mos kopjojmë. Plagjarizmi është i gabuar por nuk u tregojmë kurrë nxënësve që gjatë diktaturës komuniste në Shqipëri plagjarizmi ishte një mekqanizëm i institucionalizuar. Diktatura të gjithë të presekutuarit e ndërgjegjes jo vetëm që i mbylli nëpër burgje, jo vetëm që i dënoj dhe i vrau por ju bëri dhe një krim më të madh i mori pronën intelektuale. Vetëm para pak ditësh ishim në një konferencë për dy prej themeluesëve të antropologjisë shqiptare të cilët janë vlerësuar nga studiuesit më të mirë europian dhe të dy të dënuar nga diktatura dhe një nga studiueset e reja sigurisht e painformuar ndërkohë që fliste dhe vlerësontë atë citojë një nga studiuesit e periudhës së komunizmit dhe citati në fakt ishte një kopje e tij. Pra nëse ne nuk e purifikojmë memorjen tonë si do ta kuptojmë as të sotmen as të ardhmen si do ta ndërtojmë të ardhmen?

Shkojmë tek filozofia. Në klasën e 11 e kemi diskutuar së bashku edhe me Astritinë më parë kemi: Hegelin me dialektia, e drejta, historia; Marksi me materializmi, historia, politika, ateizmi; Niçe me kritika e vlerave, mbinjeriu, ateizmi; Kirkegard me individi, ekzistenca. Kjo është linja e shkeullit 19-20. Siç mund të vëreni edhe në slide kështu janë të renditura në program. Marksi është njësoj si filozofët e tjerë por Marksi marksizmin ne e kemi jetuar në Shqipëri dhe ne kemi pasur intelektual të formuar në universitete më të mira europiane të ciët kishin studiuar histori, filozofi, teologji dhe me shkrimet e tyre ata i paraprijnë ardhjes së komunizmit duke i bërë një pozicion pikërisht ideologjisë marksiste dhe duke e shpjeguar atë. Pse mos tjua vëmë përpara ne sot nxënësve dhe studentëve në mënyrë që ata të zhvillojnë mendimin e tyre kritik por të marrin disa njohuri skematike që nuk i vlenë askujt? Fishta dhe Harapi p.sh marrin filozofinë e Platonit dhe Aristotelit dh e vendosin e mendimit filozofik të shën Agostinit dhe shën Acquin-it duke e vlerësuar shtetin jo si bashkim njerëzish të panjohur por si bashkim familjarësh, individësh që karakterizohen nga liritë personale dhe vlerat morale. Pra organizmat politikë duhet të jenë në shërbim të personit njerëzor dhe të komunitetit.

Kalojmë tek gjuha dhe letërsia ku natyrisht për ne si shqiptarë aq më shumë të ndarë në disa shtete gjuha është një element themelor i identitetit tonë kombëtar por gjuha është dhe gjurma më e mirë që vijonë të na dëshmoj të gjitha zhvillimet tona sociale dhe historike. Ashtu si në të gjitha dokumentat e përmendura më parë nuk kemi asnjë objektiv që ta drejtojë edhe autorin e tekstit edhe mësuesin tek analiza përmes historisë së diktaturës. Kur ne përmendim autorë të cilët kanë qenë të presekutuar, të cilët janë dënuar, të cilët kanë humbur jetën në diktaturë po si do ta kuptojmë ne veprën e tyre nëse nuk e njohim mirë dhe siç duhet ne këtë pjesë të jetës së tyre, vepra e tyre nuk do të ishte e njëjtë pa presekutimin. Dhe kjo lihet në dëshirën e autorit nëse autori i tekstit e sheh të arsyeshme e përfshinë nëse jo nuk e përfshinë.

Kemi përgatitur ndërkohë për një kohë të gjatë kemi pasur mundësi të punojmë me koleget e AIDSSH për të menduar sesi duhet ti bështesim ne mësuesit sepse drejtojmë gishtin nga mësuesit por në fakt mësuesi çfarë të bëjë më përpara e dimë gjithë ngarkesën që ka në klasë, ngarkesën që ka kur del nga klasa, dëshirën për tu dhënë maksimumin nxënësve. Vura re dje në një nga prezantimet nga Polonia, Instituti Kombëtar i Kujtesës, atje kishte 3 kompetenca: kërkim, arkiv dhe edukim. Për fat të keq AIDSSH nuk i ka të 3 këto kopetenca ligjërisht por AIDSSH ka një vision shumë të mirë për të mbështeturë edukimin dhe për këtë arsye janë ideuar disa pika të themi përmes të cilave mund ti mbështesi mësuesit. Së pari kemi organzimin e moduleve trajnimi për mësuesit dhe këto mund të jenë në të gjitha fushat, rekomandimet që profesor Musaj dha më herët janë po ashtu shumë të vlefshme për ndërtimin e tyre. Përgatitja e materialeve mbështetëse për mësuesit. Jo gjithmonë, kush tha më herët sa mësues shkojnë në arkivë? Sigurisht që mësuesit nuk e kanë aq të leht të shkoj në arkivë. Nuk e di sa profesor kanë shykuar në arkiv. Kshu që ne dueht tja lehtësojmë këtë gjë duke përgatitur materiale ndihmëse, tja lehtësojmë mësuesit por edhe nxënësit qëti qaset sa më lehtë kësaj pjese të historisë. Dhe si? Përmes platformës virtuale për burime të hapura në mësimëdhënie për të cilën foli dje më gjatë Ornela dhe ne besojmë se do të jetë një model shumë i rëndësishëm suksesi. Tashmë AIDSSH ka një pjesë të mirë të materialeve të gatshme që presin të publikohen.

Më tej kemi identifikimin e një kalendari të kujtesës. Data, vende që lidhen me memorjen dhe vuajtjet e diktaturës. Do të ishte një rast i mirë p.sh të shkonim në Tepelenë me nxënësit sepse kur shkon në Tepelenë të bënë përshtypje që atje ku është kampi edhe aty ka disa ndërtesa gjysëm të shkatërruara. Përballë tij as 5 minuta larg është muzeu i Tepelenës dhe kur hynë në muze sheh që atje koha ka ngrirë. Ai është një muze i komunizmit në fakt sepse aty gjen gjithë veprat e Enver Hoxhës, gjen historinë e lavdifshme të partisë së punës dhe nuk gjen asnjë gjë për presekutimin që ndodhte pak metra më larg. Po kështu kemi menduar organizimin e një forumi rinor periodik për eksplorimin e trashëgimis mbi veprimtarin e ish-Sigurimit të Shtetit, kontekstin politik, ideologjik, reflektimin e tyre në shoqëri bashkëkohore. Pra synimi ynë është të rinjtë të mos vijnë se ndihen të detyruar të merren por të vijnë sepse sot të rinjtë kanë një mungesë shumë të madhe, kanën mungesën e modeleve dhe modelet mund ti gjejmë tek këtoo pjesë e historisë sonë. Tek ata intelektual të cilët ndryshe nga të tjerë heronjë të vrarë në luftëra ishin heronjë të mendimit që është dhe më e vështira për tu realizuar dhe më e rëndësishmja për një shoqëri. Unë do ta ndërpres këtu tani dhe ne do të vijojmë më pas, pas profesor Ripka dhe prezantimi n e një rasti konkret pastaj do të shohim rezultatet e pyetësorit dhe disa pyetje.

……………………………………………………………………………………………………

Kemi disa ditë që kemi folur për ta demokratizuar më sakt mësimëdhënien, shkollën. Për të përfshirë njohuri të peridhës së komunizmi në programet tona dhe në fakt ndër përgjigjet që u dhanë pak më parë ishte shumë i rëndësishëm ajo e atij studentit më duket nga Korça i cili ndërkohë që përiqej të përshkruante sistemet komuniste diktatoriale shembullin për represionin e diktaturës e mori nga Libia dhe pikërisht ky shembull tregon që të gjitha përpjëkjët tona kolosale kanë dështuar sa kohë nxënësit, studentët sot nuk arrijnë të gjejnë dot një nga qindëra e mijëra shembuj të ngjashëm të historiësë së Shqipëris në diktaturë. Kjo duhet të na bëjë të reflektojmë të gjithëve sepse gjatë këtyre 33 viteve ne kemi punuar dhe kemi publikuar pafundësisht dokumente mbi historinë e diktaturës. Të gjitha institucionet shtetërore, të gjitha organizatat joqeveritare që punojnë në këtë fushë ka volume pa fund të botuara. Po çfarë ndodh? Ndodh që këto botime dhe edukimi në Shqipëri hecin si dy rrugë paralele që nuk priten kurrë derisa ne të mos vendosim që këto rrugë të priten dhe këto rrugë të hynë në edukim situata do të jetë po kjo. Dhe në një konferencë të fundit që ishim në auditor për të dëshmuar pikërisht për historitë e diktaturës nga auditori na erdhi pyetja: Shumë mirë që i keni bërë këto zbulime dhe që na sillni këto dëshmi po sa janë të përfshira këto në programet shkollore? Sa janë të përfshira këto në programet universitare?” Dhe nisur nga kjo kam sjell një rast nuk e di nga studentët nëse ndonjëri ka dëgjuar emrin e at Anton Harapit. Ka ndonjë studentqë e ka dëgjuar? Bravo se ti qenke më i informuari.

*Patër Anton Harapi ka qenë këshilltar i Këshillit të Shtetit 1943-1944.*

Tani përgjigja që morëm ishte që Patër Anton Arapi ka qenë anëtar i Këshillit të Regjencës. Në fakt kjo është e vetmja e vërtet mbi at Anton Harapin që na ka mësuar historia e diktaturës. Pra çka kemi bërë këto33 vjet kemi mbetur atje ku ishim sepse Patër Anton Harapi ishte një prift françeskan. Kishte studiuar: histori, filozofi, teologji dhe ishte kthyer në Shqipëri për të qenë mësues, për tu bërë themelues i revistave, për tu bërë themelues i institucionit të parë arsimor shqiptarë dhe të gjitha këto ne nuk i dimë. Në një nga shkrimet e tij patër Anton Harapi thotë: “A edukon shkolla?” Ai lindi në vitin 1888 dhe ndërpyetjet që ngre në këtë shkrim thotë: ‘’A edukon shkola të priruat vetjake, talentet e individid? A edukon ndjesinë për sendet publike, mbrojtjen e dinjtetit, kryerjen me ndërgjegje të detyrave? A edukon për ka rregull dhe përdorimi i mirë i sendeve dhe aftësive personale? Duhet me pas vullnet të fort në edukim. Edukimi në liri sepse të jesh një vendimarrës i mirë duhet të jesh i edukuar në liri. Është fort I dobishëm për faktin se bash kur fëmija është i lirë mundet me dal në pah prirjet e tij natyrore’’ Në një tjetër artikull “Idealista pa ide” at anton Harapi vë theksin tek politika që ka depërtuar në të gjitha hallkat e jetës shoqërore, kulturore dhe morale.’’ Politika thotë nuk ka ma për ideal vlerat dhe të mirën qytetare të vet, por leverdinë, dhe kjo përkthehet me materjalizëm. Kjo asht politikë materialiste ose idelista materialist.”

Kur themelonte në vitin 1944, dhe kjo sigurisht nuk është në hstorinë e komunizmit, Institutin e Studimeve Shqiptare ai shprehet: “Si e dini mirë, ligjet nga burojnë ndikimet e shpirtit të njeriut janë tri: e vërteta, e mira dhe e bukura. Sado i vojtum keq i dibësuem të jetë nji njeri apo nji popull, ai për nevojë të mbrendshme dhe të domosdoshme nuk mund t’u ikë këtyne imperativave, e mjaft që t’i shfaqen kjart, përshattshëm, të gjallë e të prekshëm, se ai për nji ligjë të pashlyeshme mbetet preja e këtyne idealeve.” Dhe në themelimin e këtij instituti ai thotë: “Kryefjala e institutit do të jetë prokultura dhe po caktoj katër vetë për të shyrtuar fizionominë dhe statutinë e institutit: Aleksandër Xhuvani, Xhevat Korça, Karl Gurakuqi dhe Odise Paskali.” Dhe në këta 4 emra që ia zgjedh për të ngritur institutin shikohet kujdesi dhe vëmendja e madhe që ky institut të ishte i gjithëpërfaqësuqar sepse këta janë jo vetëm intelktualët më në zë të kohës por ia ka përzgjedhur përfaqësim nga të gjitha krahinat dhe përfaqësim nga të gjitha besimet. Ky është patër Anton Harapi vetëm në pak shembuj na dëshmia e jashtëzakonshe që ne kemi prej tij. Çfarë ndodhë? Në historinë e diktaturës kemimësuar që patër Anton Harapi ishte një armik sepse u përfshi në Këshillin e Regjencës dhe bashkëpunojë me Gjermanët dhe këtu historia jonë mbaron. Kjo është dogma që në fakt një tjetër priftë Adi Oshllaku filozof thoshte:” Komunizmi ka shumë të përbashkëta me religjonin sepse komunizmi ka dogmën dhe ka dhe mesin, dhe mesia është sekretari i përgjithshëm i partisë.” Pse ne e njohim vetëm kështu at Anton Harapin? Sepse ai u arrestua dhe u gjykua. Kjo është akt akuza por është vetëm një pjesë e akt-akuzës sepse nuk e zinte slide të gjithë. Do të duheshin 3-4 slide për ti renditur të gjitha akuzat që gjyqi komunist i parashtronte patër Anton Harapit. Dhe nuk u morë në konsiderat që patër Anton Harapi kishte bërë një deklarat të publikuar ku shpjegonte arsyet pse u përfshi në Këshillin e Regjencës të cilat i parashtrojë po ashtu në gjyqë, i parashrojë dhe avokati i tij, shumë I aftë zoti Stringa, dhe ai thotë: “Shqipëria jetonte në një kaos dhe kishte nevojë për dikë që tëe sakrifikonte veten për të menduar për Shqipërinë. Ai thotë unë hyra në Këshillin e Regjencës së bashku me Lef Nosin një tjetër intelektual brilant i zhdukur nga diktatura, në mënyrë që të mund të shpëtoja sa të mundja duke qenë i përfshirë në Këshillin e Regjencës sigurisht unë vetë një fratë çfarë mund të fitoja duke qenë atje. Dhe siç mund ta shikoni janë renditur disa nga akuzat e tij.

 Si na vjen në ndihmë për ta lexuar historinë afrimi i arkivave të Autoritetit të Dosjeve? Sepse kur hapim dosjen e at Anton Harapit aty muns të shikojmë dokumentacionin e plotë. As komunistët e asaj periudhe nuk kanë arritur të gjejnë asnjë dokument të vetëm me firmën e tij ku të jetë dënuar dikush. Pra ishte e vërtet ai nuk kishte hyrë as për të përfituar, as për të bashpunuar me nazistët dhe kishte hyrë pikërisht për të shpëtuar njerëz dhe ne këtë e shikojmë nga dëshmitë e shumta dhe janë shumë dëshmi në dosjen e tij formulare të njerëzve të cilët në gjyqin komunist firmosën dëshmi dhe u prezantuan vetë personalisht pavarësisht terrorit që kishte diktatura. Këtu p.sh është rasi i një gruaje Age Gjon Gruda në datën 19 qershor 1943 ishin mbledhur të gjithë burrat e malësisë dhe po diskutonin sesi të shkonin në Shqipërinë e Jugut kundër lëvizjes Nacionale Çlirimtare dhe ajo foli kundër kësaj përpjekjeje për këtë arsye e arrestuan dhe në dëshminë e saj thotë: familja ime atëherë i shkruajti at Anton Harapit dhe ai ndërmjetësoj dhe më shpëtoj prej vdekjes, shkurtoj ditët e mia në burg, përgatiti lirimin tim nga ky ndërmjetësim. Prej tij u lirua nga brgu dhe vëllai im i cili kishte qenë krah bashkë me mua.

Një tjetër rast, patër Anton Harapi një profit françeskan që sigurisht konsiderohej kundër luftës Nacional Çlirimtare por ai ishte një prift dhe si i tillë ai ishte për të mbrojtur njeriun dhe kjo ishte më e rëndësishmja për të dhe këtë e shikojmë dhe në këtë dëshmi tjetër. Unë vetëm dy dëshmi kam sjells e do të merrja shumë kohë. Është një dëshmi e Këshillit Naçional Çlirimtar të Katundit të Laçit, 6 tetor 1944, ku ata shkruajnë, firmosur nga këshilltari i Këshillit, nga kryetari i Këshillit. Ata thoinë se: “Pas një sulmi të madh që bëri çeta e partizanëve në Laç, kundër ushtrisë barbare gjermane në krye të së cilës ishte komisar Brigate Çela, gjermanët shtuan çetat e tyre, sulmuan katundin dhe në këtë rast plagosën at Marjan Prelaj famullitarin e zonës dhe 11 të tjerë që merren dhe dërgohen në burgun e Shkodrës.” Personat e burgosur dhe renditen emrat e 12 persoanve: P. Marjan Prelaj, Ndre Gjetani Kryetari i Këshillit Nacional Çlirimtar të Laçit, Pal Marku Sekretar i Këshillit Nacional Çlirimtar, Nikollë Bardhi, Marka Gjini, Gjergj Pali, Nikollë Pasha, Pjetër Nikolla, Nikollë Shkorreti, Marja Gjini, Pal Hila e Anton Magjoni. Ndoshta ju bezdisa me gjithë këta emra por duhet të kuptoni që këta janë të gjitha jetë që i ka shpëtuar ky armiku i popullit. Njoftojmë pra thotë se P. Anton Harapi, ky i vetmi ndërhyri dhe shpëtoj shpirtarat e jetën e 12 vetave të nalt përmendur që ishin në duar të pamëshirshme gjermane, në burgun e tyre të rrezikshëm duke i liruar nga burgu dhe duke i kthyer të gjithë në shtëpitë e tyre. Kaq na thotë detyra për me lëshue këtë deklarat njoftimesh prej nesh dhe janë firmat e tyre. Pra ja sesa e thjeshtë dhe sa e rëndësishme në të njëjtën kohë është qasja ndaj burimeve arkivore. Ne vetë duhet të kemi interesin të njohim të vërtetën. Duhet ta njohim historinë tonë sepse pa këtë të vërtet ne do të mësojmë përmendësh dhe do të recitojmë të gjitha rekomandimet e Këshillit të Europës por nuk do ti kemi asnjëherë tonat dhe edukimi ynë do vazhdojë të jetë një edukim skematik që nuk do ti aftësoj kurrë nxënësit dhe që do të krijojë të njëta problematika në të gjitha testimet e Pizas.

Dhe së fundmi ne dje bashkë me profesor Ripka përgatotëm një pyetësor të shpejt. Koha ishte e shkurtër në fakt për të marr gjithë përgjigjet që ne do të donim dhe kampionimi i atyre që ju janë përgjigjur sigurisht që nuk ishte përzgjedhje që do të donim por megjithatë fal dhe ndihmës së madhe dhe të kolegëve të zyrës së Këshillit të Europës dhe të Autoritetit të Dosjeve, mbi të gjitha shoqatës së mësuesëve kemi marr mbi 150 përgjigje. Dhe këto janë pyetjet e veçanta që en kemi bërë siç mund të shihni pjesa më e madhe e atyre që janë përgjigjur janë të moshës 41-50 vjeç. Kryesisht janë femrat se e dimë që gjithmonë femrat janë më të gatshme për tu angazhuar në çdo gjë se meshkujt. Kemi një shpërndarje shumë tëmadhe të qyteteve ku sigurisht Tirana zë pjesën më të madhe me 54.6% por edhe pse ne e dimë që popullsia është e përqëndruar në Tiranë. Çfarë i kemi kërkuar tjetër? Kemi kërkuar të na tregojnë mbi ciklin shkollor ku ata japin mësim dhe pjesa më e madhe i përkasin shkollës së mesme, janë mësues të shkollës së mesme. Lëndët në të cilat ata japin mësim kryesisht është historia pasatj është qytetaria, filozofia, gjeografia, gjuha dhe letërsia dhe pastaj vijojnë dhe lënd të tjera. Pyetja tjetër, sa mësime në plan-programin tuaj trajtojnë periudhën e diktaturës? Dhe këtu kemi një ndarje më e vogla është, hapsira më e vogël është me më shumë se 8. Shohim 32.5% janë 0 pasatj kemi deri në 3 mësime janë 28.3% dhe 27.8% e tyre thonë se kanë 4-8 mësime që ja dedikojnë kësaj periudhe. Më pas kemi kërkuar mendimin mësuesëve nëse ata janë dakord që këto njohuri duhet të përfshihen në programet mësimore dhe siç e shikoni në pjesën më të madhe mësuesit janë dakord dhe janë 79.5%. kundër kësaj ideje janë 11.5% dhe të pasigurt 9%. Gjithashtu kemi, e kam shënuar këtë 90 se është domethënëse. Nëpër këto pyetësor zakonisht është e vështirë që të marrësh përgjigje përshkruese nga të pyeturit sepse përtojnë. Zgjedhin vetëm përgjigjet me altrenativa dhe ato të tjerat ilënë pa ërgjigje por në këtë rast kemi deri sot në mëngjes të paktën kishim 90 përgjigje. Pra jnë 90 mësues që kanë shkruar argumentin se pse këto njohuri duhet të përfshihen dhe këtu kemi zgjedhur 3-4 sepse e pamundur për më shumë. I pari thotë:’’Po sepse njohja e kësaj periudhe identifikon problematikat që shfaqi pas rrëzimit të saj ku Shqipëria vazhdon të ketë një demokraci jo të konsoliduar në lidhje me të drejtat dhe korrupsionin, ku mungon fjala e lirë, vazhdon të jetë problematic korrupsioni.” I dyti na sjell dhe një shembull konkret: “Një mik i familjes sonë që vuajti 7 vjet si i dënuar politik në burgun e Spaçit tregon: Çdo vit në qershor kujtoj, vizitohet burgu i Spaçit nga e gjithë Shqipëria. Miku ynë si ish i dënuar shkon cdo vit atje me gjithë moshën e shtyrë. Pyet disa gjimnazist se për çfarë ka shërbyer ky burg? Çfarë kanë mësuar në shkollë? Nxënësit: këtu ishin të dënuar armiqtë e popullit, na ka thënë mësuesja.” Kjo është pak a shumë si përgjigja më përpara Kush është at Anton Harapi? Është anëtar i Këshillit të Regjencës. Kjo është një përgjigje shumë interesante sepse ne themi sesi do ta përfshimë. “Mendoj se ka hapësira përtë përfshirë në programin e fizikës këto njohuri dhe është e nevojshme për të përcjellë tek brezi i sotshëm i nxënësve informacinoe historike e shkencore. P.sh mund të jepen ushtrime për llogaritjen e rendimentit të punës së një personi të burgosur politik apo të energjisë së tij etj.” Ja një mënyrë shumë e gjetur për të përfshsirsë këto njohuri që nuk i kemi fare. Madje para ca ditësh ishte një dokumentar shumë i rëndësishëm për Kukësin në një nga emisionet që shihen shumë dhe as nuk u përmend fare puna e të burgosurëve politik sepse në fakt ata janë që kanë vedekur në rrënojat e tyneleve të ndërtuara në diktaturë. Një tjetër thotë: “Duhet një mirëinformim historik, analizë e paideologjizuar, dimension i transformimit ideologjik në ndërgjegjen e popullsisë.” Këtu vijmë tek ajo që është shumë e rëndësishme çfarë kemi nevojë? Ne kemi nevojë të ndryshojmë mendësinë tonë, kemi nevojë si shoqëri dhe për ta bërë këtë ashtu siç çdo individë kur ka diçka që i ka ngelur merak se ka bërë një gjë jo mirë në jetën e tij personale derisa të përballet me atë ngjarjen që i ka ndodhur ka gjithmonë ankth. Imagjinoni në një shoqëri që ka dekada që jeton në këtë ankth. Ne duhet të përballemi për të qenë të lirë dhe pastaj të jemi vendimarrës së mirë.

Kemi dhe disa përgjigje të tjera në lidhje me temat që parashikohen në programet të lëndëve të ndryshme por tani dhe koha ka kaluar dhe ju jeni lodhur de nuk dua të abuzojë me durimin tuaj por përmes këtyre temaveë ne shikojmë mundësi që ka. Këto njohuri mun të përfshihen në të gjitha programet e lëndëve. Nuk e ka lënda e historisë ekskluzivitetin e dijeve për periudhën e diktaturës por të gjitha lëndët. Mund të përfshihet shumë mirë në artin pamor siç ka shkruar një mësuese, mund të përfshihet sigurisht në letërsi që ëhtë një dëshmi shuë e mirë por mund të përfshihet në gjuhë askush nuk flet mbi ndikimin e madh që pati marksizmi në politikat gjuhësore në Shqipëi. Pra ka kaq shumë për ti përfshirë në mënyrë që studentët të ndihen pjesë e projekteve dhe jo të henë gjithmonë pasiv atje duke marr e duke bërë ca projekte që i kopjojnë nga internet pataj i printojnë dhe i dorëzojnë në klasë në mënyrë mekanike.

Dhe e fundit fare në fakt ne kemi listuar bashkë me profesor Ripka disa pyetje. Unë nuk e di nëse durimi juaj tani mbanë për tju përgjigjur këtyre pyetjeve por nëse ju keni çafrë do lloj sugjerimi nga përvoja juaj sepse interesi i këtij ëorkshop është të marr mendimin tuaj më shumë sesa të themi ne mendimin tonë.

***……………………………………………………………………………………………………***

***Lidhur me përdormin e dokumentave arkivore ose jo arkivore, dytësore siç i quajmë ne në mësimëdhënien e historisë është shumë e rëndësishmë mirëpo në vazhdim të gjitjë debatit që ne bëmë këtu dje sot dhe në vazhdim të fjalës së Astritit, Astrit Dautaj që tha ne po përgatisim vendimarrës, po përgatisim qytetarë dhe në kurikul formalisht është shkruar që ne përgatisim personalitetin e fëmijëve dhe të rinjëve. Një nga mangësitë, mendojë unë, që nuk është në kurikul dhe që duhet të jetë dhe të realizohet në praktikë që historia duhet të jetë fytyrë humane është përdorimi i historisë lokale. Unë dua të bëjë një dallim këtu midis përgjegjësisë që ka historia kombëtare dhe përgjegjësisë që ka historia lokale. Historia komëtare nuk merr dot përsipër të trajtojë faktet historike dhe ngjarjet apo personalitetet nga ana njerëzore po të shikojmë aktualisht si e kemi kurikulën më tepër ne kemi trajtim të historisë politike, historia ushtarake dhe gjithmonë ne e kemi ngritur si në rolin e mësueses si dhe në rolin si themeluse e shoqatës së mësuesëve të historisë me titullin “Rinia dhe historia’’. Jo më kot ja vura këtë emër ne vitin 1998 shoqatës ‘’Rinia dhe historia’’sepse historia ka shumë ndikim tek krijimi i personalitetit të fëmijëve. Nga një anë sic e thamë dhe këtu në debat ne krijojmë siç e tha profesor Bardhyl Musai, ne krijojmë personalitete mëuesët mundohen mirëpo na i prish parlamenti p.sh se ne i themi nxënësit që në parlament venë njerëzit më të ditur, njerëzit më të arrirë siç e ka thënë Naim Frashëri. Shiko askush këtu në sallë nuk e dinë që librinë e parë të historisë e ka shkruajtur Naim Frashëri në vitin 1846 me titull “Historia e përgjthshme” dhe çfarë ka thënë aty. Një shprehje ai përcakton çfarë është njeriu. Njeriu i arrirë thotë ai, jeriu i pjekur si frutë i pjekur është ai njeri që e ka shpirtin e lartësuar mendjen e zbukuruar dhe ne këto duam të krijojmë, ky është modeli. Mirëpo historia lokale kur i jep fytyrë humane është ajo që është shumë e pasur. P.sh unë kam trajtuar që nga muaj tetor deri tani në dhjetor rreth 800 mësues dhe ëorkshop im që unë jam zyrtarisht unë quhem në pension por njëri që e quan veten mësues, se quan gjithkush veten mësues. Unë mendoj si mëuese që kam qenë që nga vii 1978 kam punuar dhe në komunizëm, kam plot përvoja si kam punuar në klas, të punosh nën regjimin totalitar unë e abstragoja si mësuese. Për një moment isha me njerëz, me fëmijë, me njerëz që kishin ftohtë, fëmijë që kishin ftohtë, që ishin rrecka rrecka në fshatin Bejar por unë e abstragoja se çfarë ndodhte në mendjen time me regjimin. Kështu që historia lokale do të ishte shumë e rëndësishme. Faleminderit!***

***……………………………………………………………………………………………………***

***Faleminderi! Si fillim dua të prezantohem. Mua më quajnë Leticia Gusho, punojë si pedagoge në Fakultetin e Shkencave Sociale në Universitetin e Tiranës. Mendoj që ky seminar do të dal me disa konkluzione dhe dy nga konkluzionet që do sugjeroja fort që të ishin në agjendën e tij është e para sesi të rishikohet, u tha nga folësit një pjesë dhe duhet të rishkruhet një pjesë e mirë e figurave intelektuale që kanë kontribuar para periudhës së viteve 1945. Sjell në vëmendje figurën e Qazim Mulletit, një figurë e jashtëzakonshme e cila ka qenë një figurë intelektuale ka marr pjesë në Kongresin e Lushnjes, një intelektual me disa gjuhë të huaja, mbaruar shkollën shkëlqyshëm në një nga universitetet perëndimore dhe që vjen aq e depersonalizuar dhe deprofesionalizuar. Momenti i dytë që dua të ndaj, mora shkas nga ajo që tha Ajlula, futja e elemntëve shkencor edhe në kuadrinë shkencor edhe tek fizika. Kemi grupin e inxhinierëve të dënuar në vitin 1972 mos gaboj, inxhinierët e naftës pse nuk duhet të bëhen në lëndën e fizikës dhe lëndën e kimisë që këtyre njerëzve tju jepet një profil i tyre. Kemi figura që mund të jenë matematicienë, mund të jenë kimistë të cilët mund të shkrihen dhe në shkencat e natyrës siç është kimia, fizika, matematika, etj përveç shkencave shoqërore. Flasim fort për shkencat sociale ndërkohë që unë dua ta shoh pak më gjerë. Ne, shkolla ka kontribut të edukojë qytetarinë që nesër është vendimarrës duhet ta kryej me një përgjegjshmërinë më të jashtëzakonshme atë rolin e tij qytetarë. Në qoft se shkolla do të vazhdojë me misionin e saj që të jap biologji, kimi, matematik për mendimin tim nuk është se do shkojmë shumë larg. Duhet që shkolla të potencializojë të gjithë funksionin e saj në mënyrë që ky individë nesër të ushtrojë detyrën e tij demokratike si qytetarë dhe këtë e bën jo vetëm historia por e bëjnë të gjitha shkencat. Prandaj do doja që ky… ekoja e këtij seminari të shtrihej pak më gjerë, ok tek historia por ta shohim në shkenca të tjera. Ju falenderoj!***

***……………………………………………………………………………………………………***

Në fakt ne të gjithë biem dakort që nevojitet ndryshim dhe mendim. Ajo që unë doja ta theksoja si përfundim që e shof shumë të rëndësishme i pari është vullnet për të dëshiruar që kjo gjë të ndodh sepse pavarësisht se ne profesionistët biem dakord sa e rëndësishme është neojitet vullnet politik dhe nga ana tjetër mendoj se është shumë e rëndësishme angazhim institucional i atyre që janë institucione kryesore sepse në fund të ditës mësuesi është i detyruar të eci sipas tekstit që ai ka përpara. Keshtu që këto ishin ato 2 fjalët shumë të rëndësishme që për mua marrin vlerë dhe i lutem shumë të paktën kolegëve të Këshillit të Europës që të vazhdojnë me presioni në këtë drejtim. Falemidnerit!